**Kestävän arjen visa** Marttaliitto 2020

1. **Mistä ilmaston lämpeneminen johtuu?**
	1. Kasvihuonekaasujen (mm. hiilidioksidi ja metaani) pitoisuuksien kasvusta ilmakehässä.
	2. Esimerkiksi fossiilisten polttoaineiden käytöstä.
	3. Esimerkiksi maankäytön muutoksista.
2. **Kuinka paljon rehevöittäviä päästöjä Itämereen aiheutuu silakka-aterian syömisestä?**
	1. Saman verran kuin naudanliha-ateriasta.
	2. Ei ollenkaan.
	3. Päinvastoin, syömällä silakkaa poistat rehevöittäviä ravinteita Itämerestä.
3. **Mitä tarkoittaa hiilidioksidiekvivalentti**
	1. Tasa-arvoinen tapa jakaa päästöoikeudet.
	2. Termi, jolla kuvataan ihmisen tuottamien kasvihuonekaasujen ilmastoa lämmittävää vaikutusta.
	3. Ihmisen hengityksen tuottaman hiilidioksidin määrä.
4. **Jos jokainen Martta keittäisi päivittäin desin vähemmän kahvia, se säästäisi vuodessa:**
	1. 1 606 000 litraa kahvia.
	2. 145 000 kg CO2 -ekvivalenttia kasvihuonekaasupäästöjä.
	3. 13 keskivertosuomalaisen vuosittaisen hiilijalanjäljen verran päästöjä.
5. **Kuinka suuri osuus keskivertosuomalaisen hiilijalanjäljestä aiheutuu ruoasta?**
	1. 10 %.
	2. 20 %.
	3. 50 %.
6. **3 viikoittaista kasvis- tai vegaaniruokapäivää:**
	1. Pienentää keskivertosuomalaisen hiilijalanjälkeä noin 5 % vuodessa.
	2. Kasvihuonekaasupäästöjen vähennys vastaa 2800 kilometrin autoilun päästöjä.
	3. Pienentää keskivertosuomalaisen hiilijalanjälkeä noin 500 kg CO2 -ekvivalenttia vuodessa.
7. **Yhden edestakaisen Thaimaan lennon aiheuttamat kasvihuonekaasupäästöt vastaavat suunnilleen**
	1. Keskivertosuomalaisen ruoasta aiheutuvia vuotuisia kasvihuonekaasupäästöjä.
	2. Keskivertointialaisen vuotuisia kasvihuonekaasupäästöjä.
	3. Yhden edestakaisen henkilöautolla Helsingistä Rovaniemelle tehdyn matkan aiheuttamia kasvihuonekaasupäästöjä.
8. **Jos jokainen martta laskisi kotinsa lämpötilaa kahdella asteella, säästyisi:**
	1. 1100 keskivertosuomalaisen vuotuinen hiilijalanjälki.
	2. 11 000 keskivertosuomalaisen vuotuinen hiilijalanjälki.
	3. 110 keskivertosuomalaisen vuotuinen hiilijalanjälki.
9. **15 minuutin suihku vastaa**
	1. Yhtä sähkösaunan lämmityskertaa.
	2. 15 minuutin ajelua sähköpyörällä.
	3. 15 naudanliha-ateriaa.
10. **Kolmannes maailmassa tuotetusta ruoasta jää syömättä. Mikä tai mitkä näistä on totta?**
	1. Hävikillä ruokittaisiin 2 miljardia ihmistä.
	2. Suomessa keskimäärin kotitalouksissa heitetään syömäkelpoista ruokaa pois noin 23 kiloa vuodessa henkeä kohden.
	3. Ruokahävikillä ei ole merkitystä, koska maatuessaan ruoasta tulee multaa.